**G r a d o n a č e l n i k**

KLASA: 940-01/17-01/105

URBROJ: 2117/01-02-18-4

Dubrovnik, 1. veljače 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01, 129/05, 109/07, 125/08, 36/09, 150/11, 144/12, i 19/13,123/17- pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, i 6/13 – pročišćeni tekst i 9/15), gradonačelnik Grada Dubrovnika donio je

**Z A K L J U Č A K**

1. Utvrđuje se Prijedlog odluke o dodjeli koncesije za posebnu upotrebu pomorskog dobra za izvođenje radova polaganja kabelskog voda 10(20) kV na dionici TS Šipan Polje – TS Suđurađ na čest.zem. 2796/1 k.o. Luka Šipanska.
2. Sastavni dio Zaključka jest i Odluka iz točke 1. Ovog Zaključka.

1. Izvjestitelj o ovom predmetu bit će Marko Miljanić, privremeni pročelnik Upravnog odjela za turizam, gospodarstvo i more.

Gradonačelnik

Mato Franković

DOSTAVITI:

1. Gradsko vijeće Grada Dubrovnika, ovdje
2. Upravni odjel za turizam, gospodarstvo i more, ovdje
3. Upravni odjel za poslove gradonačelnika, ovdje
4. Pismohrana

Na temelju članaka 19. i 37. stavak 1. Zakona o pomorskom dobru i morskim lukama ("Narodne novine", broj 158/03., 100/04., 141/06, 38/09., 123/11 i 56/16 ), članka 24. Uredbe o postupku davanja koncesije na pomorskom dobru („Narodne novine“ br. 23/04, 101/04, 39/06, 63/08, 125/10, 102/11, 83/12 i 10/17) i Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst i 9/15.), Gradsko vijeće grada Dubrovnika na \_\_\_ sjednici, održanoj \_\_\_\_\_\_\_ 2018., donijelo je

**ODLUKU**

o dodjeli koncesije za posebnu upotrebu pomorskog dobra za izvođenje radova polaganja kabelskogvoda 10(20)kV na dionici TS Šipan polje – TS Suđurađna čest.zem. 2796/1 k.o. Luka

Šipanska

Članak 1.

Odlukom o dodjeli koncesije za posebnu upotrebu pomorskog dobra za izvođenje radova polaganja kabelskog voda 10(20)kV na dionici TS Šipan polje – TS Suđurađ na čest.zem. 2796/1 k.o. Luka Šipanska (u daljnjem tekstu: Odluka), Gradsko vijeće Grada Dubrovnika (u daljnjem tekstu: DAVATELJ KONCESIJE) dodjeljuje HEP Operator distribucijskog sustava d.o.o., Elektrojug Dubrovnik, OIB 46830600751, Nikole Tesle 3, (u daljnjem tekstu OVLAŠTENIK KONCESIJE), koncesiju za posebnu upotrebu pomorskog dobra za izvođenje radova polaganja kabelskog voda 10(20)kV na dionici TS Šipan Polje – TS Suđurađ, a u skladu s Lokacijskom dozvolom izdanom od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/17-01/000016, URBROJ: 2117/01-15/13-17-0007 od 21. lipnja 2017. godine, s datumom pravomoćnosti 19. srpnja 2017. godine.

Članak 2.

Koncesija iz članka 1. ove Odluke dodjeljuje se OVLAŠTENIKU KONCESIJE za izvođenje radova polaganja kabelskog voda 10(20)kV na dionici TS Šipan Polje – TS Suđurađ, a u svrhu infrastrukturne namjene na čest.zem. 2796/1 k.o. Luka Šipanska, upisane kao pomorsko dobro u zemljišnim knjigama Općinskog suda u Dubrovniku, te evidentirane u Lokacijskoj dozvoli izdanoj od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/17-01/000016, URBROJ: 2117/01-15/13-17-0007 od 21. lipnja 2017. godine, s datumom pravomoćnosti 19. srpnja 2017. godine.

Područje obuhvata koncesije označeno je na grafičkom prikazu, a izrađenom od strane ureda ovlaštenog inženjera elektrotehnike Dražen Zubović iz Zagreb, oznaka projekta E2-M14.00.01-E01.0, ZOP M14 od 25. siječnja 2017. godine, koji čini sastavni dio ove Odluke.

Članak 3.

Ovom Odlukom utvrđeno je:

* da je Grad Dubrovnik, Upravni odjel za izdavanje i provedbu dokumenata prostornog uređenja i gradnje izdao Lokacijsku dozvolu KLASA: UP/I-350-05/17-01/000016, URBROJ: 2117/01-15/13-17-0007 od 21. lipnja 2017. godine s datumom pravomoćnosti 19. srpnja 2017. godine.
* da je navedena Lokacijska dozvola izdana za zahvat u prostoru: gradnju polaganje kabelskog voda 10(20) kV na dionici TS Šipan Polje – TS Suđurađ, građevine infrastrukturne namjene, energetskog sustava
* da je građevina smještena na čest. zem. 2796/1 k.o. Luka Šipanska, upisane kao pomorsko dobro u zemljišnim knjigama Općinskog suda u Dubrovniku
* da je investitor gradnje navedene građevine infrastrukturne namjene HEP operator distribucijskog sustava d.o.o., Elektrojug Dubrovnik

Članak 4.

OVLAŠTENIK KONCESIJE je obvezan koristiti pomorsko dobro dodijeljeno ovom Odlukom u skladu sa zakonskim i podzakonskim aktima Republike Hrvatske, te posebnim uvjetima koji će se odrediti ugovorom o koncesiji.

OVLAŠTENIK KONCESIJE se obvezuje da će pomorsko dobro koje mu je ovom Odlukom dodijeljeno na posebnu upotrebu, koristiti isključivo za namjenu određenu člankom 1. ove Odluke.

Članak 5.

Koncesija može prestati ili se ograničiti njen opseg korištenja ukoliko za vrijeme trajanja koncesije nastanu promjene zbog kojih je u javnom interesu potrebno koncesijski odnos prilagoditi novonastaloj situaciji, npr. da se u svrhu javnog interesa omogući ulaganje u infrastrukturu (polaganje cijevi za vodu ili kanalizaciju, ugradnja instalacija i sl.)

OVLAŠTENIK KONCESIJE i DAVATELJ KONCESIJE obvezuju se uskladiti područje koncesije s eventualnom promjenom prostorno-planske dokumentacije za vrijeme trajanja koncesijskog odnosa, na način da će po okončanju prostorno-planske dokumentacije, OVLAŠTENIK KONCESIJE posebnim elaboratom prikazati eventualna odstupanja u namjeni površina, te ga dostaviti DAVATELJU KONCESIJE na usklađenje Odluke.

Članak 6.

OVLAŠTENIK KONCESIJE je dužan, u roku ne dužem od 24 mjeseca od dana sklapanja Ugovora o koncesiji, dovršiti izgradnju građevine infrastrukturne namjene iz članka 3. ove Odluke te nakon izgradnje istu katastarski snimiti, radi njezina evidentiranja u katastarskim i zemljišnim knjigama.

OVLAŠTENIK KONCESIJE dužan je za svaku daljnju gradnju ili rekonstrukciju na koncesioniranom pomorskom dobru, osim realizacije predmetne lokacijske dozvole zatražiti suglasnost DAVATELJA KONCESIJE, te ishoditi potrebne dozvole sukladno propisima koji uređuju prostorno uređenje i gradnju.

Članak 7.

Koncesija iz članka 2. ove Odluke dodjeljuje se na rok od 20 godina, koji rok počinje teći danom sklapanja Ugovora o koncesiji za posebnu upotrebu na pomorskom dobru.

Na temelju ove Odluke zaključit će se s OVLAŠTENIKOM KONCESIJE Ugovor o koncesiji za posebnu upotrebu na pomorskom dobru.

Ova Odluka prestaje važiti, ukoliko OVLAŠTENIK KONCESIJE odbije potpisati Ugovor o koncesiji za posebnu upotrebu na pomorskom dobru.

Smatrat će se da je OVLAŠTENIK KONCESIJE odbio potpisati ugovor o koncesiji za posebnu upotrebu na pomorskom dobru, ukoliko u roku od 30 dana od dostave Ugovora o koncesiji za posebnu upotrebu na pomorskom dobru ne potpiše i ne vrati predloženi tekst ugovora.

Naknada za korištenje pomorskog dobra utvrđuje se u ukupnom iznosu od 2.270,00 kn (slovima: dvijetisućedvjestosedamdesetkuna) godišnje.

Način plaćanja naknade za koncesiju, druga prava i obveze DAVATELJA i OVLAŠTENIKA KONCESIJE utvrdit će se Ugovorom.

Članak 8.

OVLAŠTENIK KONCESIJE dužan je prije sklapanja ugovora o koncesiji za posebnu upotrebu pomorskog dobra, DAVATELJU KONCESIJE dostaviti bjanko zadužnicu ovjerenu kod javnog bilježnika, kao instrument osiguranja naplate naknade za koncesiju te za naknadu štete koja može nastati zbog neispunjenja obveza iz ugovora o koncesiji.

Članak 9.

Na temelju ove koncesije OVLAŠTENIK KONCESIJE obvezan je pridržavati se mjera sigurnosti te voditi osobitu brigu o zaštiti okoliša.

Članak 10.

OVLAŠTENIK KONCESIJE dužan je za svaku drugu eventualnu gradnju ili rekonstrukciju ishoditi suglasnost DAVATELJA KONCESIJE.

Članak 11.

U slučaju da OVLAŠTENIK KONCESIJE postupi protivno odredbama članaka 3. do 7., ove Odluke DAVATELJ KONCESIJE može oduzeti koncesiju, uz obvezu OVLAŠTENIKA KONCESIJE za naknadu štete.

Članak 12.

Kada se ispune uvjeti iz Odluke , ovlašćuje se Gradonačelnik Grada Dubrovnika da po Izvršnosti ove Odluke, sklopi s OVLAŠTENIKOM KONCESIJE Ugovor o koncesiji za posebnu upotrebu pomorskog dobra.

Članak 13.

Ova Odluka stupa na snagu osmog dana od dana objave u „Službenom glasniku Grada Dubrovnika“.

Predsjednik Gradskog vijeća:

mr. sc. Marko Potrebica

**OBRAZLOŽENJE**

Sukladno odredbama Zakona o pomorskom dobru i morskim lukama („Narodne novine“ broj: 158/03, 100/04, 141/06, 38/09, 123/11 i 56/16 dalje u tekstu: Zakon) i Uredbi o postupku davanja koncesije na pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12 i 10/17 dalje u tekstu: Uredba) proveden je postupak davanja koncesije za posebnu upotrebu pomorskog dobra za polaganje kabelskog voda 10(20)kV na dionici TS Šipan Polje – TS Suđurađ na čest.zem. 2796/1 k.o. Luka Šipanska.

Sukladno odredbi članka 19. stavak 1. točkom 2. Zakona, posebnom upotrebom pomorskog dobra smatra se gradnja na pomorskom dobru građevina i drugih objekata infrastrukture (ceste, pruge, vodovodna, kanalizacijska, energetska, telefonska mreža i sl., a stavkom 2. istog Zakona odluku o koncesiji za posebnu upotrebu u smislu stavka 1. ovog članka za objekte lokalnog značaja donosi općinsko ili gradsko vijeće.

Sukladno odredbi članka 25. Uredbe koncesija za posebnu upotrebu daje se na temelju pisanog zahtjeva koji se podnosi nadležnom tijelu za provođenje postupka koncesije.

Sukladno članku 26. Uredbe zahtjev za dodjelu koncesije na pomorskom dobru mora sadržavati:

* ime, prezime i prebivalište,odnosno naziv i sjedište podnositelja zahtjeva,
* idejno rješenje i/ili izjavu o namjeni upotrebe pomorskog dobra,
* očitovanje nadležnog tijela za prostorno uređenje o značaju objekta za koji se traži posebna

upotreba i očitovanje o usklađenosti idejnog rješenja s prostorno-planskom dokumentacijom.

Društvo HEP operator distribucijskog sustava d.o.o., Elektrojug Dubrovnik je podnijelo zahtjev KLASA: 940-01/17-01/105, kojim se traži koncesija za posebnu upotrebu pomorskog dobra u svrhu izvođenja radova polaganja kabelskog voda 10(20)kV na dionici TS Šipan polje – TS Suđurađ na čest.zem. 2796/1 k.o. Luka Šipanska. Iz dokumentacije koja je priložena uz zahtjev proizlazi da se navedena čestica vodi kao pomorsko dobro.

Na temelju dostavljene Lokacijske dozvole izdane od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/17-01/000016, URBROJ:2117/01-15/13-17-0007 od 21. lipnja 2017. s datumom pravomoćnosti od 19. srpnja 2017. godine i dostavljenog idejnog elektrotehničkog projekta obuhvata koncesije a izrađenom od strane ureda ELEKTROPROJEKT projektiranje, konzalting i inženjering d.d. ovlaštenog inženjera elektrotehnike Dražen Zubović iz Zagreba, oznaka projekta E2-M14.00.01-E01.0, ZOP M14 od 25. siječnja 2017. godine, ustanovljena je ukupna duljina kabelske trase 454 m.

Gradsko vijeće je dana 24. siječnja 2018. godine, KLASA: 342-01/16-01/30, URBROJ: 2117/01- 09-18-17 donijelo Odluku o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika ( dalje u tekstu: Odluka).

Sukladno odredbama članaka 24. do 30. Uredbe, Povjerenstvo je razmotrilo dostavljeni zahtjev od strane društva HEP operator distribucijskog sustava d.o.o., Elektrojug Dubrovnik, KLASA: 940-01/17-01/105, kojim se traži koncesija za posebnu upotrebu pomorskog dobra u svrhu polaganja kabelskog voda 10(20) kV na dionici TS Šipan Polje – TS Suđurađ na čest.zem. 2796/1 k.o. Luka Šipanska u zemljišnim knjigama upisana kao pomorsko dobro, te je sastavilo zapisnik kojim je temeljem članka 28. Zakona i odredbama Uredbe koje se odnose na kriterije za određivanje visine koncesijske naknade, utvrdilo visinu naknade u konkretnom slučaju.

Prilikom izračuna godišnje naknade za korištenje pomorskog dobra, primijenjena je odredba iz članka 28. Zakona kojom je određeno da se naknada za koncesije dane radi posebne upotrebe pomorskog dobra određuje u simboličnom iznosu osim za koncesije gradnje infrastrukture (vodovodna, kanalizacijska, energetska i telefonska) u kojem slučaju se naknada utvrđuje kao za gospodarsku upotrebu pomorskog dobra.

Temeljem svega navedenog Povjerenstvo predlaže godišnju naknadu kao što je to navedeno u prijedlogu ove Odluke.

Sukladno prethodno navedenom, predlaže se usvajanje prijedloga Odluke o dodjeli koncesije za posebnu upotrebu pomorskog dobra za izvođenje radova polaganja kabelskog voda 10(20) kV na dionici TS Šipan Polje – TS Suđurađ na čest.zem.2796/1 k.o. Luka Šipanska.

UPUTA O PRAVNOM LIJEKU:

Protiv ove Odluke, može se izjaviti žalba u roku od 15 (petnaest) dana od dana primitka ove Odluke. Žalba se izjavljuje Ministarstvu mora, prometa i infrastrukture, putem Davatelja koncesije, u pisanom obliku izravno ili putem preporučene pošiljke.

Žalitelj je dužan istodobno jedan primjerak žalbe na isti način podnijeti Ministarstvu mora, prometa i infrastrukture, Prisavlje 14, 10 000 Zagreb.

**Upravni odjel za turizam, gospodarstvo i more**

KLASA: 940-01/17-01/105

URBROJ: 2117/01-02-18-3

Dubrovnik, 1. veljače 2018.

**GRADONAČELNIKU**

**- o v d j e -**

**Predmet: Prijedlog zaključka o donošenju ODLUKE o dodjeli koncesije za posebnu**

**upotrebu pomorskog dobra za izvođenje radova polaganja kabelskog voda**

**10(20)kV na dionici TS Šipan polje – TS Suđurađ na čest.zem. 2796/1 k.o. Luka**

**Šipanska.**

Sukladno odredbama Zakona o pomorskom dobru i morskim lukama („Narodne novine“ broj: 158/03, 100/04, 141/06, 38/09, 123/11 i 56/16 dalje u tekstu: Zakon) i Uredbi o postupku davanja koncesije na pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12 i 10/17 dalje u tekstu: Uredba) Gradsko vijeće je dana 24. siječnja 2018. godine, KLASA: 342-01/16-01/30, URBROJ: 2117/01-09-18-17 donijelo Odluku o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika ( dalje u tekstu: Odluka).

Sukladno odredbi članka 19. stavak 1. točkom 2. Zakona, posebnom upotrebom pomorskog dobra smatra se gradnja na pomorskom dobru građevina i drugih objekata infrastrukture (ceste, pruge, vodovodna, kanalizacijska, energetska, telefonska mreža i sl.), a stavkom 2. istog Zakona je propisano da Odluku o koncesiji za posebnu upotrebu u smislu stavka 1. ovog članka za objekte lokalnog značaja donosi općinsko ili gradsko vijeće.

Sukladno odredbi članka 25. Uredbe koncesija za posebnu upotrebu daje se na temelju pisanog zahtjeva koji se podnosi nadležnom tijelu za provođenje postupka koncesije, dok je člankom 26. propisano što sve zahtjev iz članka 25. Uredbe mora sadržavati.

Stručno Povjerenstvo za koncesije za posebnu upotrebu pomorskog dobra Grada Dubrovnika se sastalo 31. siječnja 2018. i razmotrilo dostavljeni zahtjev KLASA: 940-01/17-01/105, od strane investitora HEP operator distribucijskog sustava d.o.o., Elektrojug Dubrovnik, OIB 46830600751, Nikole Tesle 3, kojim se traži koncesija za posebnu upotrebu pomorskog dobra u svrhu izvođenja radova polaganja kabelskog voda 10(20)kV na dionici TS Šipan Polje – TS Suđurađ, na čest. zem. 2796/1 k.o. Luka Šipanska, u zemljišnim knjigama upisana kao pomorsko dobro.

Stručno povjerenstvo je sastavilo zapisnik o radu kojim je temeljem članka 28. Zakona i odredbama Uredbe koje se odnose na kriterije za određivanje visine koncesijske naknade, utvrdilo visinu naknade u konkretnom slučaju.

Temeljem navedenog predlaže se Gradonačelniku Grada Dubrovnika donijeti sljedeći

Z A K L J U Č A K

1. Prihvaća se tekst Odluke o dodjeli koncesije za posebnu upotrebu pomorskog dobra za izvođenje radova polaganja kabelskog voda 10(20) kV na dionici TS Šipan Polje – TS Suđurađ, na čest.zem. 2796/1 k.o. Luka Šipanska, te se dostavlja Gradskom vijeću na raspravu i donošenje.

1. Sastavni dio Zaključka jest i Odluka iz točke 1. ovog Zaključka.
2. Izvjestitelj je Marko Miljanić, privremeni pročelnik Upravnog odjela za turizam, gospodarstvo i more.

S poštovanjem,

Privremeni pročelnik:

Marko Miljanić, univ. spec. oec.

PRILOZI:

* preslik Zapisnika
* Grafički prikaz

Dostaviti:

* Naslov
* Gradsko vijeće Grada Dubrovnika
* Evidencija
* Pismohrana